Diddú og drengirnir halda tónleika í Reykholtskirkju á vegum Tónlistarfélags Borgarbyggðar sunnudaginn 21. febrúar kl. 16.00 og verður Reykholtskórinn undir stjórn Bjarna Guðráðssonar hópnum til fulltingis . Á efnisskránni eru m.a. nokkur af fegurstu verkum tónbókmenntanna fyrir sópran og kór . Athygli er vakin á því að þessum tónleikum var frestað fyrir skömmu vegna veikinda , en nú eru allir orðnir hressir . Tónlistarhópurinn Diddú og drengirnir hefur starfað síðan 1997 . Sigrún er löngu þjóðþekkt persóna og hlýtur að teljast fjölhæfasta söngkona sem Ísland hefur alið . Hljóðfæraleikararnir hafa verið um árabil verið áberandi í íslensku tónlistarlífi ; Sigurður , Emil , Þorkell og Brjánn starfa í Sinfóníuhljómsveit Íslands , Kjartan er skólastjóri Tónlistarskólans í Reykjavík og Björn skólastjóri Tónlistarskóla F.Í.H.